b'\n_START_ARTICLE_\nGeorg Fraser (arkkitehti)\n_START_PARAGRAPH_\nBernhard Olof Georg Fraser (3. kes\xc3\xa4kuuta 1882 Tuusula \xe2\x80\x93 12. joulukuuta 1952 Helsinki) oli suomalainen arkkitehti ja opettaja.\n_START_SECTION_\nHenkil\xc3\xb6historia ja ammattiura\n_START_PARAGRAPH_\nFraserin vanhemmat olivat eversti Georg Fredrik Fraser ja Johanna Wilhelmina \xc3\x85str\xc3\xb6m ja puoliso vuodesta 1906 Leila Wittig. Fraser tuli ylioppilaaksi Viipurin ruotsalaisesta yhteiskoulusta 1901 ja valmistui arkkitehdiksi Polyteknillisest\xc3\xa4 opistosta 1905. Valmistuttuaan h\xc3\xa4n toimi ylim\xc3\xa4\xc3\xa4r\xc3\xa4isen\xc3\xa4 arkkitehtina Yleisten rakennusten ylihallituksessa, vuodesta 1907 Viipurin l\xc3\xa4\xc3\xa4nin rakennuskonttorin apulaisarkkitehtina vuoteen 1921 asti ja sitten yksityisarkkitehtina. H\xc3\xa4n ty\xc3\xb6skenteli my\xc3\xb6s Viipurin teollisuuskoulun opettajana vuodesta 1919 ja my\xc3\xb6hemmin koulun rehtorina sek\xc3\xa4 Helsingin teknillisen oppilaitoksen opettajana vuodesta 1944. Viipurissa Fraser toimi my\xc3\xb6s kunnallisel\xc3\xa4m\xc3\xa4ss\xc3\xa4, muun muassa rahatoimikamarin j\xc3\xa4senen\xc3\xa4.'